CELEX: 62013CN0667
Language: hu
Date: 2013-12-16 00:00:00
Title: C-667/13. sz. ügy: A Tribunal do Comércio de Lisboa (Portugália) által 2013. december 16-án benyújtott előzetes döntéshozatal iránti kérelem — Estado português kontra Massa Insolvente do Banco Privado Português SA, felszámolás alatt

29.3.2014   
            
            
               HU
            
            
               Az Európai Unió Hivatalos Lapja
            
            
               C 93/19
            
         A Tribunal do Comércio de Lisboa (Portugália) által 2013. december 16-án benyújtott előzetes döntéshozatal iránti kérelem — Estado português kontra Massa Insolvente do Banco Privado Português SA, felszámolás alatt
   (C-667/13. sz. ügy)
   2014/C 93/31
   Az eljárás nyelve: portugál
   
      A kérdést előterjesztő bíróság
   
   Tribunal do Comércio de Lisboa
   
      Az alapeljárás felei
   
   
      Felperes: Estado português
   
      Alperes: Massa Insolvente do Banco Privado Português SA, felszámolás alatt
   
      Az előzetes döntéshozatalra előterjesztett kérdések
   
   
               1.
            
            
               Megsértette-e a határozat (1) az indokolási kötelezettséget:
               
                           a)
                        
                        
                           azáltal, hogy nem jelölte meg azon okot, amelyek miatt a portugál állam által nyújtott garancia érinti a tagállamok közötti kereskedelmet?
                        
                     
                           b)
                        
                        
                           azáltal, hogy nem tisztázta azon okot, amely miatt a garancia formájában nyújtott támogatást, amely támogatást először az EUMSZ 107. cikk (3) bekezdésének hatálya alá tartozónak ítélt, később pedig a közös piaccal összeegyeztethetetlennek nyilvánított?
                        
                     
         
               2.
            
            
               Hiányos-e a határozat az indokolás és a rendelkező rész közötti ellentmondás miatt azon időpontot illetően, amelytől kezdődően a (támogatás) jogellenessé vált: 2008. december 5. vagy 2009. június 5.?
            
         
               3.
            
            
               Ellentétes-e a határozat az EUMSZ 107. cikk (1) bekezdésének rendelkezésével, amennyiben a nyújtott garancia nem érintette a tagállamok közötti kereskedelmet, különös tekintettel a kölcsön céljára és annak tényleges felhasználására, valamint azon tényre, hogy a kedvezményezett 2008. december 1-jétől nem végez (gazdasági) tevékenységet?
            
         
               4.
            
            
               Ellentétes-e a határozat az EUMSZ 107. cikk (3) bekezdésével, amennyiben egy tagállam gazdaságában bekövetkezett komoly zavar megszüntetésére nyújtanak támogatást és amennyiben az ezen ok miatt összeegyeztethető a közös piaccal?
            
         
               5.
            
            
               Másodlagosan; ellentétes-e a konkrét esetben alkalmazandó 659/1999 rendelet (2) (14. cikkének) (1) és (2) bekezdésével a visszatérítendő összeg csökkentése, ha ugyanezen szabály megkülönböztetés nélkül a fizetésképtelen társaság valamennyi hitelezőjére alkalmazandó?
            
         
      (1)  A Portugália által a Banco Privado Português, SA (BPP) számára kölcsönhöz kapcsolódó állami garancia formájában nyújtott támogatást (C-33/09 (korábbi NN 57/09, CP 191/09) állami támogatás) a belső piaccal összeegyeztethetetlen állami támogatásnak nyilvánító 2010. július 20-i 2011/346/EU bizottsági határozat (az értesítés a C(2010) 4932. számú dokumentummal történt) (HL L 159., 95. o.)
   
      (2)  Az EK-Szerződés 93. cikkének (jelenleg 88. cikk) alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL L 83., 1. o.; magyar nyelvű különkiadás 8. fejezet 1. kötet 339. o.)